الرز (نطق: /ˈroz/; فرنساوى: riz; انجليزى: rice) هوه نبات اسمه العلمى (Oryza sativa) و بيعتبر من اهم انواع الاكل اللى بيعتمد عليها اعداد كبيره من سكان العالم و خصوصا فى امريكا الجنوبية و جنوب شرق اسيا. الرز بيتاكل بعد ما يتحمر فى الزيت و يتغلى فى المايه فى بلاد كتير و ممكن كمان يتعمل منه مشروبات كحوليه زى الساكى اليابانى و ممكن كمان يتعمل منه محشى و خصوصا فى منطقة بلاد البحر المتوسط. زراعة الرز بتعوز ميه كتير و عشان كدا بيتغمر المحصول بالميه طول فترة النمو و بتتنشف قبل ما يتحصد. اكتر العلما بيعتقدو ان الرز ابتدو يزرعوه فى الهند و الصين و منهم انتشر لبقية بلاد العالم. الصينيين عندهم كلمه واحدة فى لغتهم للرز و للاكل و هذا يعكس اهمية الرز فى المطبخ الصينى و انه من الأكلات المهمة لديهم. الرز هو الطبق الرئيسى لأكثر من نصف سكان العالم. انواع الرز تتراوح بين 40,000 نوع منهم 100 فقط يتم زرعهم وبيعهم فى المحلات. الرز يرمز للخصوبه و استمرارية الحياه و لهذا يتم القاءه(برش) علي المعازيم فى حفلات الزواج (الافراح) او السبوع. يزرع الرز فى 100 بلد من بلاد العالم و فى كل القارات ماعدا انتاركتيكا.